Обвързването на пространствена рамка, конкретни събития и времеви диапазон бележи една особена, но важна връзка – между кино и архитектура. Диалогът между двете на пръв поглед доста различни изкуства е напълно обясним и естествен. Поставяйки си различни цели, киното и архитектурата боравят с някои общи инструменти – светлина, звук, пространство, ангажиране на индивида в конкретно преживяване.